Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 205/14/1105	Bratislava V, 19.11.2014
EEČ : 2-12-414-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: nezistené
vedené vyšetrovateľom PZ, XXXXX pre prečin zanedbania povinnej výživy podľa § 207 ods. 1, ods. 3 písm. b) Trestného zákona na tom skutkovom základe,

 že hoci mu z ustanovenia § 62 a nasl. zákona č. 36/2005 Z. z. o rodine v znení neskorších predpisov vyplýva povinnosť prispievať na výživu svojej dcéry XXXXX pričom rozsah tejto povinnosti je deklarovaný rozsudkom Okresného súdu XXXXX podľa ktorého má prispievať na výživné sumou vo výške 2.500 Sk mesačne a to vždy do 15. dňa v mesiaci vopred k rukám matky XXXXX trvale bytom XXXXX, následne zvýšenou rozsudkom Okresného súdu XXXXX ktorým bolo výživné zvýšené na sumu 160,-€ mesačne,  si túto povinnosť neplnil od mája 2012 vrátane až do súčasnosti, čím mu vznikol dlh na bežnom výživnom vo výške, 1007,41- €, 

lebo zanikla trestnosť činu

Odôvodnenie:
Vyšetrovateľ XXXXX v zmysle § 199 ods. 1 Trestné poriadku začal trestné stíhanie a súčasne v zmysle § 206 ods. 1 Trestného poriadku vzniesol obvinenie  XXXXX pre prečin zanedbania povinnej výživy podľa §  207 
ods. 1, Trestného zákona na tom skutkovom základe, ako je uvedené  v predmetnom  uznesení, pričom dňa 29.09.2014 upovedomil vyšetrovateľ PZ obvineného aj poškodenú na zmenu právnej kvalifikácie vzhľadom k dlhšiemu časovému obdobiu neplnenia si vyživovacej povinnosti.

        XXXXX predložil vyšetrovateľ PZ tunajšej prokuratúre návrh na zastavenie trestného stíhania podľa § 215 ods. 1 písm. h) Trestného poriadku s poukazom na  § 86 ods. 1 písm. a) Trestného zákona.

        Preskúmaním na vec sa vzťahujúceho spisového materiálu som zistil, že návrh vyšetrovateľa PZ na postup podľa § 215 ods. 1 písm. h) Trestného poriadku s poukazom na § 86 ods. 1 písm. a) Trestného zákona je opodstatnený a dôvodný.

        Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

        Podľa § 207 ods. 1, ods. 3 písm. b) Trestného zákona trestný čin zanedbania povinnej výživy spácha ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a spácha takýto čin závažnejším spôsobom konania.

        Podľa § 86 ods. 1 písm. a) Trestného zákona trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

        Obvinený XXXXX vo svojej výpovedi zo XXXXX uviedol, že XXXXX uhradil na osobný účet poškodenej sumu vo výške 1010,-€ a teda považuje svoj dlh na výživnom za uhradený, pričom v súčasnosti nemá žiaden takýto dlh. Obvinený doložil do vyšetrovacieho spisu potvrdenie o predmetnej platbe.

       Poškodená XXXXX vo svojej výpovedi XXXXX uviedla, že obvinený  jej uhradil na bankový účet sumu 1010,-€, čím splatil svoj dlh na výživnom voči svojej dcére XXXXX

        S poukazom na uvedené skutočnosti mám za to, že v danom prípade boli splnené podmienky ustanovenia § 86 ods. 1 písm. a) Trestného zákona o účinnej ľútosti a preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Bystrík Palovič
prokurátor